stanford-oval/wikipedia huggingface dataset:
Marcus Mariota

| Marcus Mariota |
| --- | --- |
 Mariota vuonna 2018
Henkilötiedot
Syntynyt: 30. lokakuuta 1993 (ikä 30) Honolulu, Havaiji
Kansalaisuus:   Yhdysvallat
Amerikkalaisen jalkapallon pelaaja
Pituus:  193 cm
Paino:  101 kg
Pelipaikka:  pelinrakentaja
Seura
Seura:  Atlanta Falcons
Sarja:  NFL
Pelaajaura
Aik. seurat:  Tennessee Titans Las Vegas Raiders
NFL-varaus:  2. varaus, 2015 Tennessee Titans
Pääsarjaura:  2015–
Marcus Ardel Taulauniu Mariota (s. 30. lokakuuta 1993 Honolulu, Havaiji) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän edustaa NFL-liigassa pelaavaa Atlanta Falcons
Pelaajaura

Samoalaiset ja saksalaiset sukujuuret omaava Mariota on vuoden 2014 Heisman Trophy -voittaja. Hän pelasi yliopistourallaan Oregonin yliopiston joukkueessa.
Mariota varattiin vuoden 2015 NFL:n varaustilaisuudessa ensimmäisellä kierroksella, tilaisuuden toisena pelaajana. Hänestä tuli heti Tennessee Titansin aloittava pelinrakentaja ja hän pelasi hyvällä menestyksellä. Mariotan tulokaskausi päättyi kuitenkin polvivammaan. Toisella kaudellaan Mariota pelasi erinomaisesti, mutta kauden toiseksi viimeisessä ottelussa hän mursi jalkansa pahasti. Mariota kuntoutui hyvin, muttei enää juossut itse pallon kanssa samalla tavalla.
Mariota johdatti Tennesseen pudotuspeleihin ensimmäistä kertaa vuosiin kaudella 2017. Kaudella 2018 hän kärsi useista loukkantumisista ja Mariotalla oli vaikeuksia sopeutua Tennesseen uuden päävalmentajan pelityyliin. Mariotan pelisuoritukset huononivat selvästi kaudella 2019 ja kauden puolivälissä Ryan Tannehill syrjäytti hänet pelinrakentajan paikalta.
Tennessee ei tarjonnut jatkosopimusta Mariotalle, joten hän siirtyi maaliskuussa 2020 kaksivuotisella sopimuksella Las Vegas Raidersiin.
Margaretta Taylor

| Margaretta Taylor> Henkilötiedot |
| --- | --- |
Syntynyt: 15. huhtikuuta 1942 (ikä 82) Yhdysvallat
Muut tiedot
Omaisuus:  8,7 miljardia dollaria (3/2018)
Yritys:  Cox Enterprises
Margaretta Taylor (o.s. Johnson; myös muodossa Margaretta Johnson Taylor tai Margaretta J. Taylor; s. 15. huhtikuuta 1942, Yhdysvallat) on yhdysvaltalainen perijätär, miljardööri ja hyväntekijä. Hän on tehnyt miljoonien dollarien rahalahjoituksia muun muassa yhdysvaltalaisten jokien suojelutyöhön, Bronxin eläintarhan ja yliopistollisen lääketieteen oppilaitoksen hyväksi.
Maaliskuussa 2018 yhdysvaltalainen talousjulkaisu Forbes luokitteli hänet miljardöörilistallaan  maailman 178. rikkaimmaksi ihmiseksi (jaettu sijoitus) ja 13. rikkaimmaksi naiseksi. Tuolloin hänen omistustensa arvo oli 8,7 miljardia dollaria. Tämä omistus oli peräisin lähinnä hänen äidiltään Anne Cox Chambersilta (s. 1.12.1919) peritystä noin 17 prosentin osuudesta media- ja autoteollisuuskonserni Cox Enterprisesia. Vastaavan prosenttiosuuden perivät myös hänen veljensä James Chambers ja siskonsa Katharine Rayner. Äitinsä tavoin Margaretta Taylor ja hänen sisaruksensa eivät ole olleet erityisen aktiivisesti mukana perimänsä yrityskonsernin liiketoiminnassa. Sen sijaan hänen serkkunsa Jim Kennedy johtaa konsernin hallitusta puheenjohtajana.
Margareetta Taylor on ollut naimisissa kolmesti (aviomiehet: James F. Granite, Dr. Alexander Taylor, ja Michael Rich) ja hänellä on kaksi lasta: tytär (Amanda) ja poika (Alexander). Alexander toimi operatiivisena johtajana (COO) Cox Enterprisesilla, ja siirtyi konsernin toimitusjohtajaksi vuoden 2018 alussa. Amanda Anne Cox Taylorin isä on edesmennyt James F. Granite.
Aiheesta muualla

Bloomberg Billionaires Index: #294 Margaretta Taylor $5.75B (englanniksi) (bloomberg.com)
Marissa Callaghan

Marissa Callaghan (s. 2. syyskuuta 1985 Belfast) on pohjoisirlantilainen jalkapalloilija. Hän on pelipaikaltaan keskikenttäpelaaja. Hän on pelannut Pohjois-Irlannin naisten maajoukkueessa ennen vuoden 2022 EM-kilpailuja 72 maaottelua ja tehnyt niissä yhdeksän maalia. Hän pelasi ensimmäisen maaottelunsa toukokuussa 2010.
Callaghan edustaa kotimaassaan Cliftonvillea.
Lymykaijat

| Lymykaijat |
| --- | --- |
 Lymykaija (Pezoporus wallicus)
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Kaijat Psittaculidae
Suku::  Lymykaijat Pezoporus  Illiger, 1811
Synonyymit
 Geopsittacus 
Katso myös
   Lymykaijat Wikispeciesissä   Lymykaijat Commonsissa 
Infobox OKNimi-testi OK: 
Lymykaijat (Pezoporus) on kaijojen heimoon kuuluva lintusuku.
Lymykaijoihin (Pezoporus) kuuluvia lajeja

Lymykaija (Pezoporus wallicus)
Lännenlymykaija (Pezoporus flaviventris)
Yökaija (Pezoporus occidentalis)
Aiheesta muualla

BirdLife Suomi ry: Maailman lintujen suomenkieliset nimet 3., uudistettu painos (2018)
Marjo Voutilainen

| Marjo Voutilainen |
| --- | --- |

Henkilötiedot
Syntynyt: 22. maaliskuuta 1981 (ikä 43) Kuopio
Kansalaisuus:   Suomi
| Mitalit> Maa:   Suomi.Naisten jääkiekko. Olympialaiset  | Mitalit> Maa:   Suomi.Naisten jääkiekko. Olympialaiset  | Mitalit> Maa:   Suomi.Naisten jääkiekko. Olympialaiset  | Maa:   Suomi> Naisten jääkiekko. |
| --- | --- | --- | --- |
|  Pronssia | Vancouver 2010 | jääkiekko |  |
| MM-kilpailut  | MM-kilpailut  | MM-kilpailut  |  |
|  Pronssia | Harbin 2008 | jääkiekko |  |
|  Pronssia | Hämeenlinna 2009 | jääkiekko |  |
Marjo Voutilainen (s. 22. maaliskuuta 1981 Kuopio) on suomalainen jääkiekkoilija, pelipaikaltaan hyökkääjä. Aktiiviuransa jälkeen hän on toiminut SM-sarjassa pelaavan Kalevan Pallon valmentajana.
Voutilainen edusti kasvattajaseuraansa KalPaa SM-sarjassa kausilla 1995–1997, 1. divisioonassa kaudella 1997–1998 ja uudelleen SM-sarjassa 1998–2001. Hän jatkoi pääsarjauraansa Itä-Helsingin Kiekkossa kausilla 2001–2004 ja Espoo Bluesissa 2004–2008. Hän voitti Bluesissa Suomen-mestaruuden 2005, 2007 ja 2008. Kaudella 2008–2009 hän pelasi Venäjän sarjassa SKIF-joukkueessa, ja teki Euroopan cupin mestaruuden ratkaisseen maalin ottelussa Bluesia vastaan. Hän pelasi Bluesissa kauden 2009–2010, KalPassa kaudet 2010–2014 ja JYPissä 2014–2016. Hän päätti pelaajauransa Suomen-mestaruuteen JYPissä 2016. Hän aloitti KalPan valmentajana kaudella 2016–2017.
Voutilainen pelasi SM-sarjassa kaikkiaan 367 runkosarjaottelua. Niissä hän teki 176 maalia ja antoi 279 maalisyöttöä. Pudotuspeleissä hän teki pelaamissaan 82 ottelussa 23 maalia ja antoi 49 maalisyöttöä.
Voutilainen pelasi ensimmäiset A-maaottelunsa kaudella 1996–1997. Hän kuului Suomen joukkueeseen, joka sijoittui neljänneksi Minneapolisin MM-kilpailuissa 2001 ja Salt Lake Cityn olympialaisissa 2002. Seuraavan kerran hän pelasi arvokilpailuissa Harbinin MM-kilpailuissa 2008, joissa Suomi sai pronssia. Hän kuului Suomen pronssijoukkueeseen myös Hämeenlinnan MM-kisoissa 2009 ja Vancouverin olympialaisissa 2010.  Hän kuului neljänneksi sijoittuneeseen Suomen joukkueeseen MM-kilpailuissa 2013. Viimeisen A-maaottelunsa hän pelasi kaudella 2013–2014.
Voutilainen pelasi kaikkiaan 145 naisten maaottelua. Niissä hän teki 20 maalia ja antoi 48 maalisyöttöä. Olympialaisissa hän teki kymmenessä ottelussa yhden maalin ja antoi yhden maalisyötön. MM-kilpailuissa hän teki pelaamissaan 21 ottelussa kaksi maalia ja antoi viisi maalisyöttöä.
Maria Antonietta Torriani

| Maria Antonietta Torriani |
| --- | --- |

Henkilötiedot
Syntynyt: 1. tammikuuta 1840 Novara, Sardinian kuningaskunta
Kuollut: 24. maaliskuuta 1920 (80 vuotta) Torino, Italia
Kansalaisuus:  Italia
Ammatti:  kirjailija
Kirjailija
Salanimi: Marchesa Colombi
Äidinkieli: italia
Tuotannon kieli: italia
Aiheesta muualla
Löydä lisää kirjailijoitaKirjallisuuden teemasivulta
Maria Antonietta Torelli-Torriani, kirjailijanimi Marchesa Colombi, (1. tammikuuta 1840 Novara, Sardinian kuningaskunta – 24. maaliskuuta 1920 Torino, Italia) oli italialainen kirjailija ja toimittaja, joka osallistui italialaiseen naisliikkeeseen.
Torriani avioitui 1869 milanolaisen Corriere della Sera -lehden toimittajan Eugenio Torelli-Viollierin kanssa. Torrianin romaaneja ja novelleja sisältävä kirjallinen tuotanto on laaja.
Torriani jäi kirjailijana unohduksiin fasismin aikana, mutta myöhemmin Italo Calvino ja Natalia Ginzburg ovat tutkineet häntä ja nostaneet esiin.
Aiheesta muualla

Kuvia tai muita tiedostoja aiheesta Maria Antonietta Torriani Wikimedia Commonsissa
Magnus Alopaeus

Magnus Alopaeus -nimisiä henkilöitä ovat olleet:
Magnus Jacob Alopaeus (1743–1818), Porvoon piispa ja valtiopäivämies
Magnus Alopaeus (1748–1822), suomalais-venäläinen diplomaatti ja todellinen salaneuvos
Magnus Alopaeus (1775–1843), suomalainen tuomiorovasti, historiantutkija, valtiopäivämies ja professori
Magnus Erik Alopaeus (1806–1874), suomalainen lääninrovasti ja valtiopäivämies.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Magnus Alopaeus”, voi hakea sivunnimihaulla, laajalla sivunnimihaulla tai tekstihaulla.
L’Aquilan maanjäristys 2009

| L’Aquilan maanjäristys 2009 |
| --- | --- |
 Järistyskeskus merkittynä tähdellä
Päivämäärä:  2009-4-66. huhtikuuta 2009
Aika:  01:32:40 UTC
Magnitudi:  6,1 (Mw)
Syvyys:  8 km
Episentrumin sijainti:  42.34°N, 13.38°E
Maat, joihin vaikutukset ulottuivat:   Italia
Henkilövahingot:  kuolleita: 294  loukkaantuneita: 1 500   kodittomia 39 500
L’Aquilan maanjäristys oli Italiassa L’Aquilassa 6. huhtikuuta 2009 kello 3.33 paikallista aikaa tapahtunut maanjäristys. Maanjäristys oli Italian pahin vuoden 1980 jälkeen, jolloin lähes 3 000 ihmistä menehtyi Etelä-Italiaa ravistelleessa maanjäristyksessä. Järistyksen magnitudi oli eri arvioiden mukaan 5,9–6,1. Sen keskipiste oli vuoristossa Abruzzon alueella 90 kilometriä Roomasta. Maanjäristys vahingoitti 26 kaupunkia ja kylää vuoristoisella Abruzzon alueella. Kuolonuhreja löydettiin 8. huhtikuuta mennessä ainakin 250 ja loukkaantuneita 1 500, ja jopa 17 000 ihmistä jäi vaille kotia.
Pelastustyöt

Italian pääministeri Silvio Berlusconi kävi järistysalueella. Hän julisti tuhoalueelle kansallisen hätätilan ja lähetti sotilaita avustustyöhön.
Ennakkovaroitus

Noin kuukausi ennen maanjäristystä italialainen seismologi Giampaolo Giuliano varoitti suuren järistyksen uhasta L'Aquilan ympäristössä. Giuliano varoitti asiasta Internetissä, ja alueella kiersi kovaäänisellä varustettuja autoja varoittamassa järistysvaarasta. Osa paikallisista katsoi Giulianon lietsovan paniikkia. Seismologi joutui poistamaan poliisin vaatimuksesta varoituksen Internetistä.
Suomalaiset

Järistys ei vaarantanut suomalaisia alueella. Alueella asuu noin 30 suomalaista. 100 km:n päässä Villa Lantessa järistys herätti suomalaiset. Rakennukset liikkuivat, ja osa autojen murtohälyttimistä laukesi soimaan.
Tieteilijät tuomiolla

L'Aguilan tuomioistuin langetti vankeustuomioita seitsenjäseniselle tutkijajoukolle, joka oli kuusi päivää ennen järistystä arvioinut järistysriskin olemattomaksi. Tiedejulkaisu Nature piti vankeustuomioita "perversseinä", ja vertauskohteeksi otettiin tähtitieteilijä Galileo Galilei, joka kidutuksella uhkaamalla pakotettiin perumaan väite, että Maa kiertää Aurinkoa. Uudessa käsittelyssä syksyllä 2014 kuusi tutkijoista vapautettiin syytteistä ja yksi sai kahden vuoden ehdollisen vankeusrangaistuksen.
Aiheesta muualla

Kuvia tai muita tiedostoja aiheesta Aquilan maanjäristys 2009 Wikimedia Commonsissa
Wikiuutisissa on aiheeseen liittyvä uutinen: Kuuden richterin maanjäristys Italiassa
YLE 7.4.2009: Jälkijäristys vavisutti Italian keskiosia
Kuvia tuhoalueelta (englanniksi)
BBC 8.4.2009: Aftershocks hamper Italian rescue (englanniksi)
Italia suree maanjäristyksen uhreja[vanhentunut linkki] YLE 8.4.2009
Maksimi

Maksimi (lyhenne maks. tai  \max ) tarkoittaa yleiskielessä ja tekniikassa korkeinta arvoa tai enimmäisarvoa. Matematiikassa maksimi tarkoittaa usein lukujoukon tai funktion suurinta arvoa tarkasteluvälillä.
Maksimi joukko-opissa

Joukko-opissa joukon maksimi on sen suurin alkio. Eksaktimpi määritelmä: joukon S maksimi on luku m, jos ja vain jos
eli jos joukossa S on alkio, jonka arvo on m, ja se on alkioista suurin. Erityisesti, jos joukolla on olemassa suurin alkio, joukon maksimi on sama kuin joukon supremum;  \max(S)=\operatorname {sup} _{S}\
Kaikissa joukoissa ei ole maksimia; esimerkiksi joukossa
on pienin alkio, mutta siinä ei ole suurinta alkiota. Sen sijaan joukolla on infimum (suurin alaraja) ja supremum (pienin yläraja).
Kahdelle reaaliluvulle maksimi voidaan laskea kaavalla:
Käyttämällä kaavaa rekursiivisesti voidaan laskea myös usean reaaliluvun maksimi.
Funktion maksimi

Funktion  f\  maksimi on suurin luvuista  f(x)\ , missä  x\  on funktion määrittelyjoukko.
Funktion maksimi > Paikallinen maksimi eli ääriarvo

Funktion paikallinen eli lokaali maksimi tarkoittaa hetkellistä suurinta arvoa, jonka funktio saavuttaa jollain argumentin arvoalueella. Esimerkiksi jos lampun valovoimakkuus vaihtelee ajan funktiona niin että se vuoroin kirkastuu, vuoroin himmenee, niin sen kirkkaus on paikallisessa maksimissaan aina silloin, kun lamppu loistaa kirkkaimmillaan.
Kirjallisuutta

Lipschutz, Seymour: Set Theory and Related Topics.  McGraw-Hill, 1964.  ISBN 0-07-037986-6.
Maraaya

Maraayan jäsenet Aleš ja Marjetka Vovk Eurovision laulukilpailun lehdistötilaisuudessa 2015.
Maraaya on slovenialainen vuonna 2014 perustettu musiikkiduo, jonka muodostavat laulaja Marjetka Vovk ja tuottaja Aleš ”Raay” Vovk.
Maraaya edusti Sloveniaa vuoden 2015 Eurovision laulukilpailussa kappaleellaan ”Here for You”. Duo sijoittui kilpailun finaalissa 27 osallistujasta 14:nneksi.
Muuta

Pari on myös naimisissa keskenään, ja heillä on kaksi lasta.
Aiheesta muualla

Kuvia tai muita tiedostoja aiheesta Maraaya Wikimedia Commonsissa
Virallinen sivu (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Maailmanennätysten kehittyminen 100 metrin sekauinnissa

100 metrin sekauinnin maailmanennätyksiä on kirjattu vuodesta 1992 lähtien. Matkaa voidaan uida ainoastaan 25 metrin radoilla.
Miehet

| Num>  | Aika | Uimari | Kansallisuus | Päivämäärä | Paikka |
| --- | --- | --- | --- | --- | --- |
| 1 | 53,78 | Jani Sievinen |  Suomi | 21. marraskuuta 1992 | Espoo, Suomi |
|  | 53,78 | Jani Sievinen |  Suomi | 23. tammikuuta 1996 | Sheffield, Yhdistynyt kuningaskunta |
| 2 | 53,10 | Jani Sievinen |  Suomi | 30. tammikuuta 1996 | Malmö, Ruotsi |
| 3 | 52,79 | Neil Walker |  Yhdysvallat | 18. maaliskuuta 2000 | Ateena, Kreikka |
| 4 | 52,63 | Peter Mankoč |  Slovenia | 15. joulukuuta 2001 | Antwerpen, Belgia |
| 5 | 52,58 | Thomas Rupprath |  Saksa | 25. tammikuuta 2003 | Berliini, Saksa |
| 6 | 52,51 | Roland Mark Schoeman |  Etelä-Afrikka | 18. tammikuuta 2005 | Tukholma, Ruotsi |
| 7 | 52,11 | Ryk Neethling |  Etelä-Afrikka | 22. tammikuuta 2005 | Berliini, Saksa |
| 8 | 52,01 | Ryk Neethling |  Etelä-Afrikka | 26. tammikuuta 2005 | Moskova, Venäjä |
| 9 | 51,52 | Ryk Neethling |  Etelä-Afrikka | 11. helmikuuta 2005 | East Meadow, New York, Yhdysvallat |
| 10 | 51,25 | Ryan Lochte |  Yhdysvallat | 12. huhtikuuta 2008 | Manchester, Yhdistynyt kuningaskunta |
| 11 | 51,15 | Ryan Lochte |  Yhdysvallat | 13. huhtikuuta 2008 | Manchester, Yhdistynyt kuningaskunta |
| 12 | 50,95 | Sergei Fesikov |  Venäjä | 14. marraskuuta 2009 | Berliini, Saksa |
| 13 | 50,76 | Peter Mankoč |  Slovenia | 12. joulukuuta 2009 | Istanbul, Turkki |
| 14 | 50,71 | Ryan Lochte |  Yhdysvallat | 15. joulukuuta 2012 | Istanbul, Turkki |
Naiset

| Num>  | Aika | Uimari | Kansallisuus | Päivämäärä | Paikka |
| --- | --- | --- | --- | --- | --- |
| 1 | 1.01,03 | Louise Karlsson |  Ruotsi | 22. marraskuuta 1992 | Espoo, Suomi |
|  | 1.01,03 | Louise Karlsson |  Ruotsi | 26. tammikuuta 1997 | Malmö, Ruotsi |
| 2 | 1.00,60 | Xiaowen Hu |  Kiina | 26. helmikuuta 1998 | Peking, Kiina |
| 3 | 1.00,43 | Martina Moravcová |  Slovakia | 12. joulukuuta 1998 | Sheffield, Yhdistynyt kuningaskunta |
| 4 | 1.00,41 | Jennifer Thompson |  Yhdysvallat | 16. tammikuuta 1999 | Sydney, Australia |
| 5 | 1.00,35 | Martina Moravcová |  Slovakia | 2. huhtikuuta 1999 | Hongkong, Kiina |
| 6 | 59,30 | Jennifer Thompson |  Yhdysvallat | 2. huhtikuuta 1999 | Hongkong, Kiina |
| 7 | 58,80 | Natalie Coughlin |  Yhdysvallat | 23. marraskuuta 2002 | East Meadow, New York, Yhdysvallat |
| 8 | 58,54 | Emily Seebohm |  Australia | 10. elokuuta 2009 | Hobart, Australia |
| 9 | 58,51 | Therese Alshammar |  Ruotsi | 17. lokakuuta 2009 | Durban, Etelä-Afrikka |
| 10 | 58,40 | Zhao Jing |  Kiina | 11. marraskuuta 2009 | Tukholma, Ruotsi |
| 11 | 57,74 | Hinkelien Schreuder |  Alankomaat | 15. marraskuuta 2009 | Berliini, Saksa |
Uinnin maailmanennätykset
| --- | --- |

Vapaauinti:  50 m • 100 m • 200 m • 400 m • 800 m • 1500 m • 4×100 m • 4×200 m

Selkäuinti:  50 m • 100 m • 200 m

Rintauinti:  50 m • 100 m • 200 m

Perhosuinti:  50 m • 100 m • 200 m

Sekauinti:  100 m • 200 m • 400 m • 4×100 m
Oleksandr Serdjuk

| Mitalit | Mitalit | Mitalit |  |
| --- | --- | --- | --- |
|  Oleksandr Serdjuk. |  Oleksandr Serdjuk. |  Oleksandr Serdjuk. |  |
Maa:  Ukraina
Miesten jousiammunta
|  Olympialaiset  |  Olympialaiset  |  Olympialaiset  |  |
|  Pronssia | Ateena 2004 | Joukkuekilpailu |  |
Oleksandr Oleksijovytš Serdjuk (ukr. Олександр Олексійович Сердюк; s. 3. heinäkuuta 1978 Harkova) on ukrainalainen jousiampuja.
Serdjuk voitti kesäolympialaisissa 2004 pronssia miesten joukkuekilpailussa osana Ukrainan joukkuetta; yksilökilpailussa hän sijoittui 15:nneksi. Kesäolmypialaisissa 2008 hän sijoittui yksilökilpailussa 17:nneksi ja joukkuekilpailussa Ukrainan joukkueen kanssa neljänneksi.
Olympiapronssin myötä Serdjukille myönnettiin vuonna 2004 Urhoollisuuden ritarikunnan III luokan mitali.
Maria Arena

| Maria Arena |
| --- | --- |

Euroopan parlamentin jäsen
 1.7.2014–  
Ryhmä:  S&D-ryhmä
Henkilötiedot
Syntynyt: 17. joulukuuta 1966 (ikä 57) Mons, Belgia
Kansalaisuus:  belgialainen
Tiedot
Puolue:  Sosialistipuolue
Aiheesta muualla
www.mariearena.eu
Maria Arena (s. 17. joulukuuta 1966 Mons, Belgia) on belgialainen poliitikko. Arena edustaa sosialistipuoluetta. Arena on toiminut Euroopan parlamentin jäsenenä heinäkuusta 2014 lähtien. Hän edustaa Euroopan parlamentissa sosialistien ja demokraattien ryhmää.
Aiheesta muualla

Kuvia tai muita tiedostoja aiheesta Maria Arena Wikimedia Commonsissa
Maria Arena Euroopan parlamentin jäsenet. Euroopan parlamentti.
Oleksandr Petriv

| Mitalit> Maa:   Ukraina.Miesten ammunta. Olympialaiset  | Mitalit> Maa:   Ukraina.Miesten ammunta. Olympialaiset  | Mitalit> Maa:   Ukraina.Miesten ammunta. Olympialaiset  | Maa:   Ukraina> Miesten ammunta. |
| --- | --- | --- | --- |
|  Kultaa | Peking 2008 | 25 m olympiapistooli |  |
| MM-kilpailut  | MM-kilpailut  | MM-kilpailut  |  |
|  Pronssia | Lahti 2002 | 25 m isopistooli, joukkue |  |
|  Pronssia | Zagreb 2006 | 25 m vakiopistooli, joukkue |  |
Oleksandr Petriv (ukr. Олександр Петрів, s. 13. elokuuta 1974 Lviv) on ukrainalainen pistooliampuja ja olympiavoittaja.
Petriv on saavuttanut olympialaisissa Pekingissä 2008 kultaa 25 metrin olympiapistoolissa uudella finaali olympiaennätyksellä 780,2 (580+200,2). Lisäksi hän on saavuttanut MM-kilpailuissa joukkuepronssia Lahdessa 2002 25 metrin isopistoolissa ja Zagrebissa 2006 25 metrin vakiopistoolissa.
Nomini

Nomini on suomen kieliopissa sana, joka taipuu sijamuodoissa ja luvussa. Nominit jaetaan tarkemmin neljään sanaluokkaan: substantiivit (nimisanat), adjektiivit (laatusanat), numeraalit (lukusanat) ja pronominit (asemosanat).
Termi tulee latinan sanasta nomen (’nimi’), jolla on vanhassa latinaan perustuvassa kielioppiperinteessä viitattu sijamuodoissa taipuviin sanoihin; ne on jaettu alaluokkiin nomen substantivum, nomen adjectivum, nomen numerale ja niin edelleen. Nykyään esimerkiksi englannin kieliopissa termi noun merkitsee substantiivia, eikä suomen ”nominia” vastaavaa kategoriaa käytetä.
Margarethe von Trotta

| Margarethe von Trotta |
| --- | --- |
 Margarethe von Trotta Berliinin elokuvajuhlilla vuonna 2023.
Henkilötiedot
Syntynyt: 21. helmikuuta 1942 (ikä 82) Berliini, Saksa
Ammatti:  elokuvaohjaaja
Ohjaaja
Aktiivisena:  1968–
Aiheesta muualla
IMDb 
Elonet
Margarethe von Trotta (s. 21. helmikuuta 1942 Berliini) on saksalainen elokuvaohjaaja. Hänet on palkittu muun muassa Kultaisella leijonalla 1981 ja hän on ollut ehdolla kahden Kultaisen palmun saajaksi Cannesin elokuvajuhlilla 1986 ja 1988[lähde? ].
Trottan luottonäyttelijä on Barbara Sukowa, joka näyttelee muun muassa elokuvassa Rosa Luxemburg (1986).
Yhdessä Volker Schlöndorffin kanssa hän on ohjannut elokuvan Katharina Blumin menetetty maine, joka pohjautuu Heinrich Böllin saman nimiseen romaaniin.
Filmografia

Rosa Luxemburg (1986)
Hannah Arendt (2012)
Aiheesta muualla

Margarethe von Trotta Internet Movie Databasessa. (englanniksi)
Länsi-Uudenmaan koulutuskuntayhtymä

Länsi-Uudenmaan koulutuskuntayhtymä, joka käyttää myös oheisnimeä Luksia, järjestää ammatillista koulutusta jäsenkuntiensa (Inkoo, Hanko, Karkkila, Kirkkonummi, Lohja, Raasepori, Siuntio ja Vihti) puolesta ja kehittää työelämän osaamista alueellaan. Kuntayhtymällä on kolme ammattiopiston toimipistettä (kaksi Lohjalla, yksi Vihdin Nummelassa), aikuisopisto ja oppisopimuskeskus. Lisäksi toimintaa on Karkkilassa, Raaseporissa, Kirkkonummella ja Espoossa.
Koulutusalat

Kulttuuri
Luonnontieteet
Matkailu-, ravitsemis- ja talousala
Sosiaali- ja terveysala
Tekniikka ja liikenne
Yhteiskuntatieteet, liiketalous ja kauppa
Ammatilliseen peruskoulutukseen valmentava koulutus
Aiheesta muualla

Luksian kotisivut
Magnum Photos

Magnum Photos on kansainvälinen kuvatoimisto, jonka omistavat valokuvaajajäsenet itse.
Sen perustivat valokuvaajat Robert Capa, Henri Cartier-Bresson, George Rodger ja David Seymour vuonna 1947. Sillä on toimistot New Yorkissa, Tokiossa, Lontoossa ja Pariisissa. Magnumin kuvakirjastossa on arviolta noin miljoona kuvaa, joista verkossa on esillä noin puolet.
Aiheesta muualla

Viralliset sivut
Nomofylakes

Nomofylakes (monikko, m.kreik. νομοφύλακες, ”lakien vartijat”; yksikössä νομοφύλαξ, nomofylaks) olivat antiikin Kreikassa virkamiehiä, joiden tehtävänä oli valvoa ehdotettujen lakien perustuslainmukaisuutta sekä rangaista niitä, jotka toimivat perustuslain vastaisesti. Heidän tehtäviinsä kuului myös huolehtia lakien ja muiden säädösten säilyttämisestä arkistoissa. Näin voidaan sanoa, että nomofylaks-virkamiesten päätehtävänä oli ylläpitää valtion vakiintunutta järjestystä liian hätäisiä muutoksia vastaan. Virka tunnetaan ennen kaikkea Ateenasta.
Ateenassa tehtävä oli alun perin kuulunut areiopagille. Kun Efialtes vei areiopagilta sen valtaoikeudet, tuli tarpeelliseksi perustaa uusi lakien suojelijoiden virka liian nopeaa ja valtiolle haitallista lainsäädäntöä vastaan. Nomofylaks-virkamiehiä oli seitsemän, ja heidät valittiin arpomalla vuoden mittaisiksi kausiksi. Virkamiehet istuivat bulen ja ekklesian kokouksissa puheenjohtajien rinnalla. Virka lakkautettiin Eukleideen arkonttikaudella vuonna 403/402 eaa., kun areiopagi sai osan vanhoista valtaoikeuksistaan takaisin, mutta se perustettiin uudelleen Demetrios Faleronlaisen aikana. Nomofylaksien merkitys oli ilmeisesti aina suhteellisen pieni, sillä käytännössä samaa tehtävää hoidettiin grafē paranomōn -syytteillä. Siksi viranhoitajat mainitaan antiikin lähteissä vain harvoin.
Ateenan lisäksi virka tunnetaan muun muassa Abderasta, Khalkedonista, Korkyrasta, Mylasasta ja Spartasta. Joissakin kaupungeissa samanlainen virka tunnetaan hieman eri nimellä, kuten nomodeiktai (νομοδεῖκται) Andaniassa ja thesmofylakes (θεσμοφύλακες) Eliissä. Spartassa nomofylakseja oli viisi, ja näiden ohella toimi lakien arkistoinnista vastannut grammatofylaks (γραμματοφύλαξ), joka luettiin kuudenneksi.